0148.xml
میکسیکو کے نواحی قصبے میں اجتماعی قبر سے لاشوں کی گٹھڑی برآمد
میکسیکو ۔ 05اکتوبر (اے پی پی) میکسیکو کے حکام نے جنوبی قصبے میکسیکو کے نواح میں ایک اجتماعی قبر تلاش کر لی ہے جہاں پچھلے ہفتے پولیس فائرنگ کے بعد 43طلباء لاپتہ ہوگئے تھے ۔ تشدد سے متاثرہ ریاست گوریرو کے چیف پراسیکیوٹر انا کے بلانکو نے صحافیوں کو بتایا کہ یہ لاشیں ایک گٹھڑی میں میں بند ہیں جن کی تعداد کے حوالے سے ابھی کچھ نہیں کہا جا سکتا۔ انہوں نے کہا کہ یہ لاشیں فرانزک ٹیسٹ کیلئے بھجوا دیا گیا ہے تاکہ علم ہوسکے کہ آیا ان لاشوں کا تعلق لاپتہ افراد سے ہے کہ نہیں۔ ریاست کی گورنر انیجل اگورے نے عوام سے درخواست کی ہے کے ریاست پہلے ہی غربت ، اجتماعی تشدد اور سماجی بے چینی کا شکار ہے ایس صورتحال میں شہری افراتفری کے ماحول سے پرہیز کریں۔ تمام شہریوں سے درخواست ہے کہ وہ ہم آہنگی اور عدم تشدد کا مظاہرہ کریں۔ اس موقع پر انہوں نے متاثرہ خاندانوں کیلئے ہمدردی کابھی اظہار کیا۔
APP
05.10.14
0148p.xml
میکسکو میں اجتماعی قبر دریافت ، لاپتہ طلبا کے ملنے کی امید اسی علاقے میں26 ستمبر کو 43 طلبا لاپتہ ہوئے ،پولیس لاشوں کی شناخت میں مصروف
میکسکوسٹی (نیوز ایجنسیاں)میکسکومیں حکام نے بتایا ہے کہ انہیں اگیوالا قسبے نے نواح میں ایک اجتماعی قبر ملی ہے ۔یہ وہی علاقہ ہے جہاں26 ستمبر کو 43 طلبا لاپتہ ہوگئے تھے ۔ابھی یہ واضح نہیں کہ آیا ملنے والی لاشیں انہی طلبا کی ہیں یا نہیں جنہیںآخری مرتبہ پولیس کی وین میں زبردستی بھرتے ہوئے دیکھا گیا تھا۔طلبا کا یہ گروہ اساتذہ کے حقوق کے لیے ہونے والے مظاہرے میں شرکت کے لیے گیا تھا ۔پولیس نے ان پر گولیا ں چلا دیں جس میں کم سے کم چھ طلبا ہلاک ہو گئے تھے ۔واقع سے تعلق کے الزام میں 22 پولیس اہلکاروں کو گرفتار کیا گیا تھا ۔میڈیا رپورٹس کے مطابق عینی شاہدین کا کہنا ہے کہ بچ جانے والے تمام طلبہ کو لاپتہ ہونے سے قبل پولیس کی گاڑیوں میں زبردستی لے جایا گیا ۔پولیس اگیوالا میں ان لاپتہ 43 طلباکو تلاش کر رہی ہے ان میں سے بعض اس واقع کے بعد چھپ گئے تھے اور بہت دنوں بعد انہوں نے گھر والوں سے رابطہ کیا ۔
express
06.10.14